გრენლანდიის ანტიციკლონი
გრენლანდიის ანტიციკლონი, გრენლანდიის მაქსიმუმი — მაღალი ატმოსფერული წნევის არე კუნძულ გრენლანდიის თავზე. არსებობს მთელი წლის განმავლობაში. აისახება დედამიწის ყოველი თვის წნევათა მრავალწლიური საშუალოების რუკებზე. ყალიბდება დაბალი ტემპერატურისა და ყინულოვანი ფარის დიდი სიმაღლის წყალობით, რის გამოც აქ ზამთარშიც და ზაფხულშიც ანტიციკლონური რეჟიმი სჭარბობს ციკლონურს. ატმოსფეროს ზემოქმედების ერთ-ერთი ცენტრია. გრენლანდიის ანტიციკლონის ბევრად მძლავრ და ფართო ანალოგს წარმოადგენს ანტარქტიკის ანტიციკლონი.